
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	23 iunie 2011

	Nr.
	27/239


R A P O R T

asupra propunerii legislative privind posibilitatea angajării în mediul privat a persoanelor pensionate anticipat

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 235 din 2 mai 2011, cu dezbaterea pe fond, în procedură obişnuită, a propunerii legislative privind posibilitatea angajării în mediul privat a persoanelor pensionate anticipat.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1513/13.12.2010).
· avizul favorabil al Comisiei juridice, de disciplină şi imunităţi (nr.31/383/04.05.2011). 
· avizul favorabil al Comisiei pentru egalitatea de şanse pentru femei şi bărbaţi (nr.37/267/11.05.2011).

· punctul de vedere negativ al Guvernului (nr.96/14.01.2011).

Propunerea legislativă are ca obiect de reglementare acordarea posibilităţii pentru persoanele pensionate anticipat de a se reangaja în mediul privat.
Comisia propune Plenului Camerei Deputaţilor respingerea propunerii legislative întrucât beneficiarii pensiei anticipate şi pensiei anticipate parţial, spre deosebire de pensionarii pentru limită de vârstă, nu  pot cumula pensia anticipată cu salariul, având însă posibilitatea de a-şi continua activitatea profesională dacă plata pensiei anticipate, respectiv anticipate parţiale se suspendă pe perioada prestării activităţii. 

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată. 
La lucrările comisiei au fost prezenţi 26 deputaţi, din totalul de 27 membri ai comisiei.

Raportul comisiei a fost respins cu majoritate de voturi (o abţinere).
Propunerea legislativă a fost respinsă de Senat în şedinţa din 26.04.2011. 
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,



SECRETAR,



Victor Paul Dobre


Kerekes Károly 

Şef serviciu Elena Mesaroş
Întocmit,

Expert parlamentar Decebal Stănescu

